DXLIV.  Donationes Ecclesiae Cameracensi factas apostolica auctoritate confirmat. Privilegium pro Ecclesia Cameracenci.   (Anno 1142, Dec. 21.) [MIRAEI,  Opp. diplom.,  II, p. 1163.]
Author: Innocentius II

INNOCENTIUS episcopus, servus servorum Dei, venerabili fratri NICOLAO Cameracensi episcopo ejusque successoribus canonice substituendis, in perpetuum.

Piae postulatio voluntatis debet effectu prosequente compleri ut devotionis sinceritas laudabiliter enitescat, et utilitas postulata vires indubitanter assumat. Eapropter, dilecte in Christo frater Nicolai episcope, petitioni tuae paterna benignitate gratum impertientes assensum tibi tuisque successoribus in perpetuum confirmamus, quaecunque liberalitate principum et oblatione fidelium, inpraesentiarum juste et canonice possides, vel in futurum rationabilibus modis, Deo propitio, poteris adipisci. In quibus haec propriis duximus exprimenda vocabulis, videlicet: justitiam civitatis, monetam, teloneum, districtum, molendina de Salis, molendinum ad portam aquarum, cambas et mansionarios: omnes pares et casatos; castellum cum casulis suis. Extra civitatem, terras arabiles, prata, piscarias, puerorum villam, cum terris sibi appendentibus, cum molendino et vivario; Santollum cum appendiciis suis, districtum de Raillencourt et de Bantineiis, Tunium et Dalencourt; Strunium cum terris suis, et cum silvis, pratis, aquis, molendinis et cum districtu et vivario de Navia, silvam de Nereio; Saultoit cum terris suis, pratis, aquis, molendinis et cum duabus partibus decimae; novum castellum, cum justitia, moneta, teloneo, districtu, peagio, furnis, cambis, molendinis, aquis, pratis et silvis et terris arabilibus. Ors cum appendiciis et familia Ranseries, Saulce cum Serires, Wantineies partem de Combles; capellam in pago Bracbatensi; Melin cum ecclesia et altari, caeterisque appendiciis suis et familia. In pago Suessionensi Tevine cum familia sua. In pago Boloniensi Villax seu Vilra, scilicet cum familia; item macellum infra eamdem civitatem Cameracensem. Decernimus ergo ut nulli omnine hominum liceat vos deinceps temere perturbare, aut vestras possessiones auferre, vel ablatas retinere, seu temerariis vexationibus fatigare, sed omnia integra conserventur tam vestris quam clericorum et pauperum usibus profutura. Si quae igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo districtae ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Octavianus diaconus cardinalis Sancti Nicolai Ego Innocentius Catholicae Ecclesiae episcopus. Ego Conradus Sabinensis episcopus. Ego Gregorius diac. card. SS. Sergii et Bacchi. Ego Guido S. Romanae Ecclesiae indignus sacerdos. Ego Stephanus Praenestinus episcopus. Ego Otto diac. cardinal. S. Georgii ad Velum Aureum. Ego Guido presbyter et cardinalis S. Chrysogoni. in Carcere. Ego Go. presbyt. card. S. Caeciliae. Datum Laterani per manum Gerardi S. Romanae Ecclesiae presbyteri cadinalis ac bibliothecarii, XII Kal. Januarii, indictione sexta, Incarnationis Dominicae anno 1142; pontificatus vero domni Innocentii II papae anno decimo tertio.